Odluka Hrvatskog nogometnog saveza kojom je Hajduku iz Splita dodeljena titula osvojena u Narodnoj republici Hrvatskoj 1946. godine dovela je do velikih polemika u Srbiji.Aktuelni šampion Srbije Crvena zvezda zvanično je zatražio isti tretman od Fudbalskog saveza Srbije pošto je pomenute 1946. godine osvojio prvo mesto u takmičenju Narodne republike Srbije koje je tada predstavljalo "kvalifikacije" za plasman u Prvu ligu FNRJ.Čitava priča je vrlo komplikovana o čemu svedoči i članak koji se pojavio u novosadskom listu "", a u kojem je ukazano na to da bi po istim principima i subotički Spartak trebalo da dobije trofej iz 1946. godine.Pomenuti list u svom članku ukazuje na to da su sva takmičenja koja su se te godine odigrala u bivšim republikama FNRJ bila samo kvalifikaciona i da je Crvena zvezda bila prva u grupi od šest timova u ligi koja je trajala nepunih mesec i po dana." piše "Dnevnik".Slična situacija bila je i u Hrvatskoj jer je osim Hajduka plasman u Prvu ligu FNRJ obezbedio i Kvarner iz Rijeke kao prvak regiona Istre.Tom logikom titule zaslužuju svi klubovi koji su kroz kvalifikaciona takmičenja obezbedili mesto u Prvoj ligi FNRJ, a to su uz Crvenu zvezdu i Hajduk još Željezničar (BiH), Nafta (Slovenija), Pobeda (Makedonija), Budućnost (Crna Gora), Spartak (Srbija) i Kvarner (Hrvatska).Pored pomenutih klubova mesto u Prvoj ligi nekadašnje države 1946. godine obezbedili su još Železničar (Niš), Dinamo (Zagreb) i Metalac (Beograd), a posebnim odlukama naknadno su promovisani Partizan (Beograd), Ponziana (Trst) i Lokomotiva (Zagreb).